Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 221/11/8802	Košice I, 8.2.2013
EEČ : 2-63-74-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 4.2.2013, spisová značka 1 Pv 221/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX I zo dňa 4.2.2013, spisová značka 1 Pv 221/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením policajta OO PZ XXXXX - Ťahanovce sp. zn. ČVS: ORP-1376/TH-KE-2011 zo dňa 06.04.2011 bolo začaté trestné stíhanie a vznesené obvinenie XXXXX pre prečin nebezpečného vyhrážania podľa § 360 ods. 1 Trestného zákona, na tom skutkovom základe, že 

	- menovaný pod vplyvom alkoholu dňa 04.04.2011 asi o 23.30 hod. na ul. Varšavskej v Košiciach sa dožadoval odvozu taxíkom do mesta od taxikára taxi služby Easy, pričom nemal peniaze a taxikárovi Čabalovi Dušanovi z Košíc vulgárne nadával a vyhrážal sa mu, že mu podpáli auto a následne niekoľkokrát telefonicky oznámil na dispečing Easy taxi dispečerke taxi služby XXXXX, že uvedený taxikár si do rána nespozná svoje vozidlo, preto že vie, kde býva na sídlisku Ťahanovce a že mu ho podpáli a jeho si nájde a že ho podreže, na čo uvedená dispečerka upozornila menovaného taxikára, čím XXXXX XXXXX u taxikára vzbudil dôvodnú obavu, že svoje hrozby uskutoční. 

	XXXXX prokuratúry XXXXX I uznesením sp. zn. 1 Pv 221/11 zo dňa 06.04.2011 podľa  § 216 ods. 1 písm. a/, b/, c/ Trestného poriadku podmienečne zastavil trestné stíhanie proti obv. XXXXX s určením skúšobnej doby v trvaní 12 (dvanásť) mesiacov. 

	Toto uznesenie sa stalo právoplatným dňom 13.09.2011. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

	Z odpisu registra trestov, ako aj ďalších podkladov vyplýva, že obvinený viedol v skúšobnej dobe riadny život, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor